Ny andrim-panjakana iray dia tsy mianina sy mionona amin’ny rafiny ihany ; hahazo aina kokoa izy, izany hoe haharitra, raha hainy ny mandresy lahatra ny olona ao anatiny sy ireo mitantana azy. Raha momba ny fitsinjaram-pahefana, ny faharesen-dahatra dia mifandraika amin’ny vontoatiny sy ny fivelaran’ny fandraisan’ny olom-pirenena mivantana , raha indramina ny voalazan’ny lalampanorenana ao amin’ny andininy faha-134. Momba ny faritra, ny vato misakana voalohany amin’ny fandraisana anjara dia ny fandavana ny politika ao anatin’ny famaritana voatondron’ny lalampanorenana and. 141 miompana indrindra amin’ny lafiny ara-toe-karena sy ara-piaraha-monina ny andraikitr’ireo faritra and. 141 manaitra io famerana sady manilika ny politika io. Ny politika anefa dia natao indrindra hitantana ny soa iombonana, hitantana ny vondrom-bahoakam-paritra ! Ny fisafidianana ara-pomba demokratika ireo mpitondra dia mason-tsivana faharoa ho an’ny fandraisan’ny olompirenena anjara ao anatin’ny vondrom-bahoakam-paritra itsinjaram- pahefana misy azy. Izao anefa ny zava-misy, betsaka ireo tsy tonga nifidy tamin’ny fifidianana kaominaly sy faritra natao vao tsy ela akory. Mampibaribary izany fa tsy mahatsiaro tena ho voakasiky ny raharaha ny olompirenena. Ny fomba fifidianana napetraka no antony voalohany mahatonga izany. Fifidianana roa samy hafa no natao fifidianana mivantana andraisan’ny olompirenena rehetra anjara, ho an’ny mpanolotsaina kaominaly sy ben’ny tanàna ary mpanolotsaim-paritra ; fifidianana tsy mivantana ho an’ny filohan’ny faritra ary dia mipetraka ny ahiahy ho ankolafin-kery politika tsy mitovy no lany ao amin’ny fahefana mpanapa-kevitra andaniny sy fahefana mpanatanteraka ankilany. Ny ankamaroan’ny firenena demokratika dia mampandany ny filankevitra na ny antenimiera mpanapa-kevitra amin’ny fifidianana mivantana ka atao mavesa-danja ny fanomezan-toerana araka ny fananana vato, ny maro an’isa ao anaty antenimiera avy eo no mifidy izay ho filohany. Izay fomba fiasa izay dia ahamarin-toerana ny fitondrana sy antoka ahombiazana mandritra ny fe-potoana iasan’ny olom-boafidy. Izay fomba fifidianana izay dia mety sy sahaza ny faritra, fa ny andininy faha-144 ao amin’ny lalampanorenana nasiam-panovàna, dia manampy fa mpikambana feno amin’ny filankevi-paritra ny parlemantera ary vao tsy ela dia nisy didy nanapaka fa ny depiote dia tsy mifidy ka ny ben’ny tanàna no mandray anjara amin’ny fifidianana. Tsorina anefa fa ny isan’ny mpikambana ao amin’ireo filankevi-paritra, mpikambana 5 hatramin’ny 14, vitsy dia vitsy izany, dia tsy ahafahana mampifanatrika hevitra maro arahina fifidianana. Raha tombanana, maro loko ny firafitry ny filankevi-paritra ka izany dia singa iray hafa mitsipaka ny fanomezana vahana ny fitsinjaram-pahefana, tena mitsipaka ny lalampanorenana koa aza izany. Hoy tokoa ny lalampanorenana mitondra tena malalaka ireo vondrom-bahoakam-paritra itsinjaram-pahefana amin’ny alalan’ny antenimierany and. 139 ny fomba iray hafa hitsivalanana ny safidim-bahoaka, izany hoe fandavana ny fandraisan’ny olom-pirenena anjara, dia ny fanendrena ny filohan’ny delegasiona manokana na pds président de la délégation spéciale io fomba io, tontosaina matetika sy tsy voalanjalanja ny taona faramparany teo, dia maka ny toeran’ny mponin’ny faritra sy ny kaominina noho ny fanendrena jadona ataon’ny fahefana foibe. Ny fanendrena manao tohy